****

**Crna Gora**

**Ministarstvo poljoprivrede i ruralnog razvoja**

**JAVNI POZIV**

**za dodjelu podrške – Prilagođavanje dimenzija oka na saku mreže koče**

Ministarstvo poljoprivrede i ruralnog razvoja, u skladu sa Agrobudžetom za 2014. godinu i budžetskom linijom B.1 *Podrška razvoju sektora morskog ribarstva i akvakulture,* objavljuje Javni poziv za dodjelu podrške za prilagođavanje dimenzija oka na saku mreže koče u 2014. godini.

**DEFINICIJA KorisniKA PODSTICAJNIH SREDSTAVA**

Pravo na korišćenje podrške pod uslovima utvrđenim ovim Javnim pozivom imaju profesionalni ribari (privredna društva i preduzetnici upisani u Registar profesionalnih ribara) koji svoju djelatnost obavljaju upotrebom ribolovnog alata mreža koča.

**Prihvatljive investicije**

Podrška u troškovima rekonstrukcije dimenzije i oka na saku mreže koče, sa postojećih 40 mm romboidno na 40 mm kvadratno.

**SPECIFIČNI Kriterijumi prihvatljivosti**

Kriterijumi za podnosioca zahtjeva za korišćenje sredstava za podršku u prilagođavanju ribolovnog alata mreža koča su:

* da se nalazi u Registru ribolovnih plovnih objekata koji vodi Ministarstvo poljoprivrede i ruralnog razvoja
* da ima instaliran funkcionalan uređaj za satelitski sistem monitoringa ribolovnih plovnih objekata
* da je redovno u toku godine dostavljao Dnevnike o ulovu Ministarstvu
* da je u toku 2013. godine bio u ribolovu minimum 20 ribolovnih dana
* da podnosilac zahtjeva, nakon završene rekonstrukcije ribolovnog alata – mreža koča, dostavi saglasnost Instituta za biologiju mora o izvršenoj rekonstrukciji ribolovnog alata

**VISINA PODRŠKE**

Maksimalno učešće javnih sredstava iznosi 500 € po uspješno izvršenoj rekonstrukciji ribolovnog alata.

**ZAHTJEV ZA PODRŠKU**

**Podnošenje dokumentacije**

Obrazac Zahtjeva za dodjelu podrške za prilagođavanje dimenzija oka na saku mreže koče se može preuzeti na sajtu Ministarstva poljoprivrede i ruralnog razvoja ili u kancelarijama Direkcije za ribarstvo u Ministarstvu poljoprivrede i ruralnog razvoja.

**Napomena:** Ukoliko ukupan iznos svih zahtjeva za ovaj Javni poziv prelazi budžetom planirani godišnji iznos, visina podrške će se proporcionalno umanjiti svim podnosiocima zahtjeva.

Popunjen obrazac zahtjeva dostaviti isključivo putem pošte, na sljedeću adresu:

***Ministarstvo poljoprivrede i ruralnog razvoja***

***Direkcija za ribarstvo***

***po Javnom pozivu za dodjelu podrške za za prilagođavanje dimenzija oka na saku mreže koče Rimski trg br. 46, 81000 Podgorica***

Trajanje Javnog poziva je 30 kalendarskih dana od dana objavljivanja Javnog poziva, dok će se obrada i odobravanje primljenih zahtjeva vršiti nakon završetka Javnog poziva.

**PROCEDURA REALIZACIJE**

Ministarstvo poljoprivrede i ruralnog razvoja formira Komisiju za dodjelu podrške, koja će razmatrati pristigle zahtjeve. Podržani korisnici će dobiti Rješenje o dodjeli podrške za prilagođavanje dimenzija oka na saku mreže koče. Krajnji rok za završetak investicije i podnošenje zahtjeva za isplatu je 30. septembar 2014. godine. Komisija će obići korisnike koji su blagovremeno podnijeli kompletnu dokumentaciju za isplatu. Po obavljenoj kontroli na terenu, komisija sačinjava Izvještaj o ispunjenosti uslova sa foto-zapisom na osnovu kojeg se obračunava odobreni iznos podrške, a koji će biti isplaćen na žiro račun korisnika.

**Nepotpuna i neblagovremeno podnijeta dokumentacija se neće razmatrati.**

Informacije u vezi sa Javnim pozivom mogu se dobiti putem telefona:

**020/482-270**

**020/234-305**

**ZAHTJEV ZA DODJELU PODRŠKE ZA PRILAGOĐAVANJE DIMENZIJA OKA NA SAKU MREŽE KOČE**

### OSNOVNI PODACI O PODNOSIOCU ZAHTJEVA

|  |  |
| --- | --- |
| Ime i prezime/Naziv podnosioca zahtjeva |  |
| Adresa podnosioca zahtjeva |  |
| JMBG (jedinstveni matični broj građana) |  |
| Kontakt telefon |  |
| Poslovna banka  |  |
| Broj žiro računa |  |

**PODACI O DJELATNOSTI**

|  |  |
| --- | --- |
| **Podaci** | **Upisati** |
| Ribolovno područje |  |
| Ribolovni alati |  |
|  |
|  |
|  |

**PODACI О INVESTICIJI**

|  |  |
| --- | --- |
| Vrijednost radova |  |
| Planirani završetak radova (dan, mjesec) |  |

**NAPOMENE**

* Podrška se može ostvariti jedino uz priloženu saglasnost Instituta za biologiju mora o izvršenoj rekonstrukciji ribolovnog alata
* Korisnik podrške odgovora za tačnost dokumentacije i podataka za ostvarivanje prava na podršku
* Obaveze korisnika podrške, kao i kaznene mjere u slučaju nepoštovanja istih utvrđene su Zakonom o poljoprivredi i ruralnom razvoju (“Sl. list Crne Gore”, broj 56/09) i podrazumjevaju vraćanje primljenih sredstava uvećanih za iznos kamate, kao i gubitak prava na bilo koju podršku naredne dvije godine

|  |  |
| --- | --- |
| **Kontakt osoba:** |  |
| **Potpis i pečat:** |  |
| **Datum i mjesto:** |  |

**POTREBNA DOKUMENTACIJA UZ ZAHTJEV ZA PODRŠKU**

* Popunjen Zahtjev za podršku
* Kopija dozvole za obavljanje privrednog ribolova
* Fotografija ribolovnog plovnog objekta, postojeće opreme
* Fotokopija lične karte podnosioca zahtjeva
* Fotokopija žiro računa podnosioca zahtjeva

**POTREBNA DOKUMENTACIJA ZA ODOBRENJE ISPLATE**

* Zahtjev za isplatu
* Saglasnost Instituta za biologiju mora iz Kotora o izvršenoj rekonstrukciji ribolovnog alata
* Izvještaj komisije za dodjelu podrške.

**NEPOTPUNA I NEBLAGOVREMENO PODNIJETA DOKUMENTACIJA SE NEĆE RAZMATRATI.**